**Isabel Coixetová odovzdáva ceny na filmovom festivale WeartWater**

**Madrid, 27. júna 2012: Isabel Coixetová, predsedníčka poroty filmového festivalu We*art*Water, označila nejlepšie krátke filmy vo všetkých štyroch kategóriách: reálný alebo fiktívny mikro-dokument, animovaný snímok, mobilný snímok a víťaz verejného hlasovania. Súťaž poriadaná nadáciou We Are Water Foundation sa organizuje ako prvý ročník medzinárodného filmového festivalu krátkych filmov s cieľom zvýšiť všeobecné povedomie svetovej populácie o globálnom probléme nedostatku vody a zabezpečenie potravín, čo je téma zvolená Spojenými národmi ako centrálna tematika Svetového dňa vody 2012.**

V rámci prvého ročníka v porote okrem pani Coixetové zasadali: Maria de Medeiros; Ray Loriga; Antonio Saura, člen predsedníctva Európskej filmovej akadémie; Judith Colell, viceprezidentka Španielskej filmovej akadémie; Toni Ulled, riaediteľ magazínu *Fotogramas*; zástupca OSN Carlos Jiménez Renjifo; a riaditeľ nadácie We Are Water Foundation, Xavier Torras.

Do súťaže se zapojilo vyše 500 účastníkov z viac ako 80 rôznych krajín. Víťazstvo získal:

* **Mikro-dokument:** *Páramos: agua por oro*; autor: Camilo Arenas (Kolumbia)
* **Animovaný snímok:** *Give me water, please* (Prosím vodu); autor: Anna Baranska (Poľsko)
* **Mobilný snímok:** *Two Ways to Grow* (Dve cesty rastu); autor: Sergi Frías (Španielsko)
* **Verejné hlasovanie:** *Water for Life* (Voda pre život); autor: Raihan Ahmmed (Bangladéš)

Zástupca OSN Carlos Jiménez Renjifo zdôraznil nutnosť „*spolupráce súkromého sektora s medzinárodnými a mimovládnymi organizáciami v boji s globálnym problémom nedostatku vody“* a podčiarkol dôležitosť „*zvyšovania povedomia prostredníctvom umenia“*.

Isabel Coixetová potom vysvetlila, že úlohou filmových režisérov je zúčastniť sa ako porotcovia v iniciatívach podobného druhu, „vďaka *ktorým môžu mnohí začať prácu v oblasti audio/video a pochváliť sa výsledkom svojich aktivít“*.

**Odkazy na krátke filmy:**

**Mikro-dokument:** http://www.wearewater.org/en/páramos-agua-por-oro\_109032

**Animovaný snímok:** http://www.wearewater.org/en/give-me-water-please\_108696

**Mobilný snímok:** http://www.wearewater.org/en/two-ways-to-grow\_109088

**Verejné hlasovane:** http://www.wearewater.org/en/water-for-life\_104216

Štvorica víťazov dostane príležitosť sfilmovať dokumentárne zábery o štyroch rôznych projektoch, v ktorých je nadácia v súčasnosti zapojená, s cieľom zvýšiť povedomie medzinárodnej komunity o globálnom probléme nedostatku vody v najpotrebnejších krajinách sveta. Nadácia We Are Water Foundation sa v súčasnosti zapája do projektov v spolupráci s organizáciou UNICEF, nadáciami Intermón Oxfam, Vicente Ferrer Foundation (Ferrerova nadácia) a Education Without Borders (Vzdelávanie bez hraníc), a aktívne pôsobí v týchto krajinách:

* Bolívia: Program WASH – zabezpečenie vody, kanalizácie a hygienických podmienok pre komunitu Guaraní a školské zariadenia v bolívijskom Chaco-Chuquisaqueño.
* Brazília: Zabezpečenie pitnej vody a hygienických podmienok v oblasti Baixo Tocantins, štát Pará.
* Indie: Rozvoj záhradníctva pomocou kvapkového zavlažovania. Anantapur.
* Ekvádor: Infraštruktúra zavlažovania a agroekologická výchova v provinciách Loja, Zamora Chinchipe a El Oro.

Sergi Frías, víťaz kategórie mobilného snímku, poďakoval za tento typ iniciatívy, ktorá „*inšpiruje profesionálov v oblasti audio/video k ich ďalšej práci a umožňuje im čiastočne prispieť k zmene“*.

Porota prvého ročníka pozostávala z najrôznejších osobností zo sveta filmu, literatúry a ďalších spolupracujúcich subjektov. O najobľúbenejšom krátkom snímku mohla v priebehu mája hlasovať aj bežná verejnosť prostredníctvom webových stránok súťaže. Počas uvedeného obdobia bolo nazhromaždené cez 12 000 hlasov a zaznamenaných takmer 70 000 návštev na webových stránkach.

**O nadácii We Are Water Foundation**

**Nadácia We Are Water Foundation si vytýčila dva základné ciele: Prvým cieľom je formovať názory verejnosti, informovať inštitúcie a motivovať ich k úvahám o nutnosti vytvárať novú kultúru šetrného hospodárenia s vodou, umožniť spravodlivý vývoj a trvale udržateľné hospodárenie so svetovými zdrojmi vody. Druhým cieľom je realizovať najrôznejšie akcie na boj s negatívnymi vplyvmi nedostatku vhodných zdrojov vody. Sféry vplyvu nadácie zahŕňajú oblasti budovania infraštruktúry, vzdelávania, zdravotníctva a výskum, predovšetkým v najpotrebnejších častiach našej planéty.**